Diari Oficial de la Generalitat Valenciana


Sumari del DOGV 5161, del 23-12-2005 (2005/13359)

ORDE de 5 de desembre de 2005, de la Conselleria de Benestar Social, per la qual es regulen i convoquen ajudes d'equipament, de reforma i de construcció per a centres de servicis socials generals i centres especialitzats per a l'exercici 2006.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5161

Data del DOGV
:   23-12-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/13173


Data del document
:   05-12-2005

Organisme emissor
:   Conselleria de Benestar Social

Tipus de document
:   Ordre

Correcció d'errades

 Descriptors 

:   * ajuda als discapacitats
    * ajuda pública
    * suport econòmic
    * servei social
    * equipament social
    * discapacitat

ORDE de 5 de desembre de 2005, de la Conselleria de Benestar Social, per la qual es regulen i convoquen ajudes d'equipament, de reforma i de construcció per a centres de servicis socials generals i centres especialitzats per a l'exercici 2006. [2005/X13801]
  
Els principis rectors de la política social i econòmica establits pel text constitucional constituïxen una referència imprescindible i necessària en el model d'estat de benestar.
  
La Llei Orgànica 5/1982, d'1 de juliol d'Estatut d'Autonomia de la Comunitat Valenciana (DOGV número 74 de data 15.07.1982), establix en l'article 31, apartat 24, la competència exclusiva de la Comunitat Valenciana en matèria d'assistència social, regulant-se a través de la Llei 5/1997, de 25 de juny, els aspectes bàsics dels servicis socials, destacant la busca d'un sistema integral, harmònic, interdependent i coordinat.
  
En este sentit, és d'especial interés la participació social, enunciada com un dels principis generals d'actuació en matèria de servicis socials recollits en l'art. 4 de l'esmentada Llei. Al seu torn, això exigix la necessitat, prevista en l'art. 5, de coordinar les actuacions de les diferents administracions públiques i les iniciatives privades, per a racionalitzar i optimar l'ús dels recursos disponibles en matèria de servicis socials, la realització de convenis de cooperació i de concerts i establir prioritats, tant en programes com en inversions que s'han de realitzar en els equipaments dels servicis socials.
  
Així, l'art. 45 de la Llei 5/1997, de 25 de juny de la Generalitat Valenciana per la qual es regula el sistema de Servicis Socials en l'àmbit de la Comunitat Valenciana (DOGV 3.028, de data 04.07.1997), establix que qualsevol iniciativa privada que redunde en benefici d'interés social haurà de canalitzar-se a través de l'administració competent, on trobarà suport suficient. Continua tal article determinant l'accés a subvencions públiques per les institucions i associacions sense ànim de lucre, per al compliment dels seus fins, quan reunisquen els requisits que reglamentàriament s'establisquen.
  
En esta línia s'enquadra la present orde, l'objecte de la qual és la regulació de les ajudes per a equipament, reforma i construcció en centres socials generals i centres especialitzats, gestionats per entitats locals o entitats privades sense ànim de lucre, d'acord amb el que establix el paràgraf anterior. Tot això en un intent d'articular les aspiracions socials amb les limitacions que, amb vista al reconeixement d'obligacions puga assumir la Generalitat, d'acord amb les directrius que fixen les corresponents lleis de pressupostos de la Generalitat.
  
En virtut d'això, en compliment d'allò que s'ha estipulat en l'article 47.11 del Text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991 del Consell de la Generalitat Valenciana, i fent ús de les facultats que em conferix l'article 35.e) de la Llei 5/1983, de 30 de desembre, de Govern Valencià, i el Decret 120/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social (DOGV 4.543, de 14.07.2003),
  
ORDENE
  
Títol I
  
Ajudes i subvencions
  
Article 1. Àmbit
  
Es convoquen ajudes en l'exercici 2006 per a centres de servicis socials generals i centres especialitzats, gestionats per entitats locals o entitats privades sense ànim de lucre.
  
D'acord amb el cost i la duració de la inversió subvencionada, les ajudes regulades en la present convocatòria podran tindre caràcter de despesa plurianual, d'acord amb el que establix l'art. 29 del Text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991 del Consell de la Generalitat Valenciana.
  
Article 2. Objecte
  
Les ajudes que es convoquen són en concepte d'equipament, de reforma i de construcció. S'entendrà per obres de reforma aquelles que apareixen definides en l'article 123 del Text Refós de la Llei de Contractes de les Administracions publiques aprovat pel Reial Decret Legislatiu 2/2000, de 16 de juny.
  
En els casos en què es financen obres, ja siga de reforma o construcció, la subvenció concedida només es destinarà a finançar les despeses de l'obra civil. Conseqüentment, no se sufragaran les despeses generades amb ocasió de la redacció del projecte tècnic, estudis de seguretat o les que es deriven de la direcció d'obra.
  
Article 3. Requisits previs per a obtindre la condició de beneficiari
  
Podran obtindre la condició de beneficiari de les ajudes regulades en la present orde els titulars o representants de centres de servicis socials, tant de naturalesa pública o privada, sempre que la seua activitat no tinga ànim de lucre, que complisquen els requisits següents:
  
a) En el cas de sol·licitar ajudes per a equipament: la corresponent resolució d'autorització del centre.
  
En els casos en què el centre siga de nova construcció i no haja entrat en funcionament, s'exigix que el projecte de l'obra haja sigut informat favorablement per l'Oficina Tècnica de Projectes i Obres de la Conselleria de Benestar Social o si no n'hi ha, que ho siga amb anterioritat a la concessió de l'ajuda.
  
b) En el cas de sol·licitar les ajudes de reforma i construcció serà requisit imprescindible disposar del corresponent informe favorable emés per l'Oficina Tècnica de Projectes i Obres de la Conselleria de Benestar Social, sobre el projecte tècnic de les obres que s'han de realitzar amb anterioritat a la finalització del termini de presentació de sol·licituds de la present convocatòria, o haver presentat dins d'este mateix termini, la documentació tècnica completa (projecte bàsic i d'execució), tot això d'acord amb el que establix l'article 21, apartat 1.2 b) del Decret 91/2002, de 30 de maig, del Govern Valencià, sobre Registre de Titulars d'Activitats d'Acció Social, i de Registre i Autorització de Funcionament dels Servicis d'Acció Social a la Comunitat Valenciana (DOGV núm. 4264, de 05.06.2002).
  
c) En el cas de reforma de centres ja existents, estos hauran d'estar prèviament autoritzats, provisionalment o definitivament. No obstant si la reforma s'ha realitzat a instàncies de l'administració, el centre disposarà d'un període de 6 mesos, a partir de la terminació de les obres de reforma, per a l'obtenció de la corresponent autorització, tot quedant l'ajuda condicionada al compliment d'este requisit.
  
d) En el cas de construcció de nous centres la subvenció queda condicionada a l'obtenció de la corresponent autorització una vegada acabades les obres i abans de la seua posada en funcionament, tenint per a això un termini de 6 mesos des de la finalització de l'obra.
  
En cap cas el centre de nova construcció podrà entrar en funcionament sense obtindre la preceptiva autorització
  
No podran obtindre la condició de beneficiari de les subvencions regulades en esta orde, les entitats en les quals concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions (BOE de 18.11.2003)
  
Article 4. Obligacions dels beneficiaris
  
Tots els sol·licitants d'ajudes adquirixen per la concessió d'estes, a més de les inherents a l'autorització del centre, si és el cas, les obligacions següents:
  
1. Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció
  
2. Justificar davant l'òrgan concedent el compliment dels requisits i condicions, així com la realització de l'activitat i el compliment de la finalitat que determina la concessió o gaudi de la subvenció.
  
3. Sotmetre's a les actuacions de comprovació, que cal efectuar per l'òrgan concedent, així com qualssevol altres de comprovació i control financer que puguen realitzar els òrgans de control competents, aportant tota aquella informació que els siga requerida en l'exercici de les actuacions anteriors.
  
4. Comunicar a la Conselleria de Benestar Social, tan prompte com es conega i, en tot cas, amb anterioritat a la justificació de l'aplicació donada als fons concedits, l'obtenció d'altres subvencions, ajudes, ingrés o recursos que financen les activitats subvencionades
  
5. Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, amb la finalitat de garantir l'adequat exercici de les facultats de comprovació i de control.
  
6. Conservar els documents justificatius de l'aplicació dels fons rebuts, tot incloent-hi els documents electrònics, mentre puguen ser objecte de les actuacions de comprovació i de control.
  
7. En tota la informació o documentació que s'oferisca sobre els centres subvencionats haurà de constar la col·laboració i el finançament de la Generalitat, a través de la Conselleria de Benestar Social. En els locals dels centres subvencionats s'haurà d'exposar, en lloc visible, una placa d'identificació en què s'indique la condició de centre subvencionat per la Generalitat, quan l'ajuda siga superior al 50% del cost.
  
8. Procedir al reintegrament dels fons percebuts en els supòsits previstos en l'article 37 de la Llei 38/2003, General de Subvencions.
  
9. No minorar ni anul·lar la consignació que s'haja previst inicialment en el seu pressupost per a esta finalitat.
  
10. En el cas de concessió d'ajudes per a equipament, no canviar la finalitat a què estiga destinat el centre en un període mínim de 10 anys.
  
11. Presentar, d'acord amb el que establix l'article 13 de la Llei 38/2003, de 17 de novembre, General de Subvencions, una declaració responsable de no estar sotmés en les prohibicions per a obtindre la condició de beneficiari.
  
12. En el cas de concessió d'ajudes per a reforma i construcció:
  
12.1. Presentar un programa d'actuació amb indicació expressa de les dates previstes d'inici i finalització de les obres i del grau d'execució i imports a què ascendirà l'execució de l'obra en cada un dels exercicis per als quals se sol·licita la subvenció, tenint en compte que el termini màxim de justificació finalitzarà el 15 de novembre de cada exercici.
  
12.2 Que el centre no varie el seu destí en un període mínim de 15 anys, des de la finalització de les obres.
  
12.3 Assumir l'aportació econòmica per la diferència entre l'import de la concessió i el cost total de la inversió per a la qual se sol·licita la subvenció, de manera que es garantisca l'execució de l'obra i les variacions pressupostàries, si s'originen, en la seua execució. Esta aportació haurà d'acreditar-se en el termini de 30 dies següents a la notificació de la resolució, per mitjà d'un certificat de l'acord adoptat per l'òrgan competent de l'entitat pública o privada, cofinanciadora, en què es comprometa per a l'exercici vigent el crèdit necessari. En cas de despesa plurianual l'entitat titular haurà d'aportar l'aprovació de tal despesa plurianual i la seua qualificació com a despesa obligatòria.
  
12.4 Començar les obres en el termini màxim de tres mesos comptats a partir de la notificació de la concessió de l'ajuda i, dins d'este termini, haurà de presentar-se el contracte d'obra.
  
13. Acreditar, en el cas en què resulte exigible, abans del cobrament, que està al corrent de les seues obligacions tributàries i davant la Seguretat Social en la forma prevista per l'Orde de 30 de maig de 1996 de la Conselleria d'Economia i Hisenda, sobre justificació de l'execució de les seues obligacions tributàries i davant la Seguretat Social pels beneficiaris de subvencions concedides a càrrec dels pressupostos de la Generalitat Valenciana (DOGV núm. 2275, de 21 de juny de 1996).
  
Article 5. Criteris d'adjudicació i de quantificació de les ajudes
  
L'adjudicació de les ajudes, així com la seua quantificació concreta s'ajustarà a les regles següents:
  
1. Una vegada examinades totes les instàncies presentades es procedirà, d'entre elles, a la valoració de les ajudes d'acord amb les prioritats següents:
  
a) Equipaments de centres l'obra dels quals haja sigut subvencionada, i ja estiga finalitzada o estiga prevista la seua finalització abans del dia 1 de juliol de 2006 i requerisquen de l'equipament per a la seua obertura.
  
b) Equipaments i reformes de centres en funcionament, per a la seua adaptació al compliment de la normativa vigent.
  
c) Reformes o construcció d'edificis que substituïsquen a centres de servicis socials generals i especialitzats, que no reunisquen condicions per a la seua autorització, i la seua estructura i situació no aconselle dur a terme reformes en els existents.
  
d) Els projectes que s'adeqüen a les necessitats existents d'acord amb la demanda i d'altres possibles recursos en la zona.
  
e) Els projectes que s'ajusten als principis bàsics en matèria d'atenció als servicis especialitzats d'atenció a persones majors amb discapacitat, sense perjuí de la necessària col·laboració d'altres entitats.
  
2. Respecte de cada un dels criteris assenyalats en l'apartat anterior, es donarà prioritat per a la concessió d'ajudes al major finançament del sol·licitant en relació amb el cost total projectat de l'obra per a la qual se sol·licita l'ajuda, proporció que servirà per a determinar en la respectiva resolució de concessió, les quanties percentualment expressades que corresponguen finançar a la Conselleria de Benestar Social i a l'entitat sol·licitant. A este efecte, l'import de la subvenció en el cas d'obres, excepte supòsits degudament justificats basant-se en les fonts de finançament de l'entitat sol·licitant, no excedirà del 50% del cost total projectat.
  
3. Els costos de les obres i de les instal·lacions s'adequaran als preus en vigor fixats per l'Institut Valencià de l'Edificació o, si no n'hi ha, per l'organisme que tinga atribuïdes competències en esta matèria. Respecte als materials i a les instal·lacions per als quals se sol·licita subvenció respondran a qualitats mitjanes segons mercat.
  
4. Si aplicats els paràmetres assenyalats en els apartats anteriors i atorgades les ajudes corresponents, encara existira dotació econòmica, podran atendre's aquelles sol·licituds que tot havent sigut presentades en termini amb algun defecte en estes o en la documentació aportada, en canvi amb posterioritat al termini de presentació de les instàncies hagueren esmenat els defectes i acompanyat la documentació correcta i completa, sempre que la dita actuació de l'interessat tinga lloc dins del termini concedit per l'administració en el seu requeriment.
  
Article 6. Exclusions i denegacions
  
1. Queden expressament exclosos d'estes ajudes els conceptes següents:
  
1.1 Equipaments i obres de centres de servicis socials ja subvencionats en exercicis anteriors, pels mateixos conceptes.
  
1.2 Equipament per a obres en curs d'execució, excepte aquelles que estiga previst que finalitzen abans de l'1 de juliol de l'any 2006.
  
1.3 Equipaments adquirits i obres acabades amb anterioritat a l'1 de gener de 2006.
  
1.4 Projectes que s'ajusten a programes propis d'altres organismes.
  
1.5 Conceptes que per la seua naturalesa puguen ser objecte d'atenció d'altres organismes públics, o no queden previstos en la present orde.
  
2. Motius de denegació d'estes ajudes:
  
2.A. No complir algun dels requisits especificats en esta convocatòria per a poder accedir a les ajudes.
  
2.B. Haver esgotat el crèdit pressupostari destinat a estes ajudes.
  
2.C. Que l'entitat sol·licitant haja incorregut en qualsevol dels incompliments assenyalats en l'article 37 de la Llei 38/2003, de 17 de novembre, General de Subvencions, respecte de les ajudes concedides en exercicis anteriors, sempre que estes circumstàncies s'hagueren constatat per resolució ferma dictada amb la prèvia tramitació del corresponent procediment en què s'haja donat audiència a l'entitat interessada, i no hagueren transcorregut més de cinc anys des de la seua fermesa.
  
Títol II
  
Procediment
  
Capítol I
  
Iniciació del procediment
  
Article 7. Instància i documentació
  
A la sol·licitud, d'acord amb el model que figura en l'annex I, firmada pel titular o representant de l'entitat de servicis socials, s'adjuntarà la fitxa d'alta de manteniment de tercers per a aquelles entitats que sol·liciten l'ingrés de la subvenció en compte diferent de la de l'exercici anterior o que sol·liciten per primera vegada l'ajuda i la fotocòpia del CIF degudament compulsada, per a aquelles entitats que hagen modificat el mateix respecte a l'exercici anterior o que sol·liciten per primera vegada l'ajuda i,
  
1. En les sol·licituds d'equipament:
  
1.1 Pressupost detallat de l'equipament que es pretén adquirir
  
1.2 En els casos assenyalats en l'article 5.1.a), s'adjuntarà certificat de finalització d'obres o document en què s'especifique el termini previst de finalització d'estes.
  
2. En les sol·licituds de reforma i construcció:
  
2.1 Certificat del representant de l'entitat que les obres per a les quals es demana la subvenció no estan finalitzades amb anterioritat a l'1 de gener de 2006.
  
2.2 Certificat del representant de l'entitat en què conste:
  
- Pressupost de contracta.
  
- Ajudes sol·licitades a altres organismes amb especificació d'estos i la quantia atorgada en cas de concessió.
  
2.3 En el cas que les obres ja estiguen iniciades:
  
- Contracte d'obres.
  
- Programa d'actuació, conseqüència de l'adjudicació d'obres, amb indicació de la data de començament d'obres, l'estat d'estes i la data prevista per a la seua finalització.
  
2.4 En el cas d'obres que requerisquen Projecte Tècnic complet, Memòria Valorada o Pressupost, no serà necessari aportar l'informe favorable emés per l'Oficina Tècnica de Projectes i Obres de la Conselleria de Benestar Social en el moment de presentar la sol·licitud, quan concórrega la circumstància prevista en l'article 3 b, i en este cas la dita presentació s'efectuarà amb posterioritat i abans de dictar-se la resolució procedent.
  
2.5 Per a tots els supòsits d'obres:
  
Programa d'actuació que continga tots els detalls indicats en l'article 4.12.1.
  
3. De conformitat amb l'article 31.3 de la Llei 38/2003, de 17 de novembre, General de Subvencions, quan l'import de la despesa subvencionable supere la quantia de 30.000 euros de cost per execució d'obra, o de 12.000 euros en el supòsit de subministrament de béns d'equipament, el beneficiari haurà de sol·licitar com a mínim tres ofertes de diferents proveïdors, amb caràcter previ a l'adquisició del compromís per a la prestació del servici o l'entrega del bé, llevat que per les especials característiques de les despeses subvencionables no existisca en el mercat suficient nombre d'entitats que el subministren o presten, o llevat que la despesa s'haguera realitzat amb anterioritat a la sol·licitud de la subvenció. L'elecció entre les ofertes presentades, que hauran d'aportar-se en la justificació, o, si és el cas en la sol·licitud de la subvenció, es realitzarà conforme a criteris d'eficiència i economia, havent de justificar-se expressament en una memòria l'elecció quan no recaiga en la proposta econòmica més avantatjosa.
  
Article 8. Lloc de presentació
  
Les sol·licituds d'ajuda es presentaran, junt amb la documentació requerida, en la Direcció Territorial de Benestar Social de la província on radique el centre per al qual se sol·licita la subvenció, sense perjuí del que disposa l'article 38.4 de la Llei 30/92, de 26 de novembre, de Règim Jurídic de les Administracions Públiques i de Procediment Administratiu Comú, modificada per Llei 4/1999 de 13 de gener (BOE 26.11.1992).
  
Article 9. Terminis de presentació
  
El termini per a presentar les sol·licituds serà d'1 mes comptat a partir de l'endemà de la publicació d'esta orde en el Diari Oficial de la Generalitat Valenciana.
  
Capítol II
  
Tramitació, resolució i recursos
  
Article 10. Instrucció
  
1. Una vegada rebudes les sol·licituds, les direccions territorials de Benestar Social les verificaran i podran realitzar d'ofici les actuacions que consideren necessàries per a la determinació, el coneixement, i la comprovació de les dades en virtut de les quals s'ha de pronunciar la resolució. Quan la sol·licitud no reunisca els requisits exigits, o no s'acompanye la documentació que d'acord amb esta orde resulte exigible, es requerirà a l'interessat perquè en el termini de 10 dies esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició, prèvia resolució que haurà de ser dictada en els termes previstos en l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Les direccions territorials de Benestar Social informaren sobre els expedients, i realitzaran si és el cas una valoració estimatòria o desestimatòria d'estos, i els remetran a la Direcció General de Servicis Socials per a la seua resolució.
  
3. El procediment de concessió de les ajudes regulades en la present orde es tramitarà en règim de concurrència competitiva.
  
A este efecte en la Direcció General de Servicis Socials es crea la Comissió de Valoració formada per:
  
1. El cap d'Àrea de Servicis Socials
  
2. El cap de Servici de Prestacions
  
3. La cap de Secció de Prestacions
  
4. El cap d'Unitat d'Ajudes i Subvencions
  
5. Un tècnic designat pel director general de Servicis Socials.
  
Esta comissió analitzarà els expedients remesos per cada Direcció Territorial i proposarà a l'òrgan competent per a la concessió de les ajudes, la relació prioritzada de beneficiaris de les ajudes que es regulen i convoquen en la present orde, ordenada segons els criteris establits en la present orde, amb el límit del crèdit existent.
  
Article 11 Resolució
  
1. Es delega la facultat de resolució de les sol·licituds d'ajudes regulades en la present orde en el director general de Servicis Socials, d'acord amb la Resolució de 30 de gener de 2001, del conseller de Benestar Social, sobre delegació de l'exercici de competències en determinats òrgans de la Conselleria, modificada per Resolució de 16 de febrer de 2001 i per Resolució de 14 de maig de 2002 (DOGV número 3936, de 9 de febrer de 2001, DOGV número 3944 de 21 de febrer de 2001, i DOGV número 4252, de 20 de maig de 2002, respectivament).
  
2. El termini màxim per a resoldre i notificar les resolucions sobre les sol·licituds d'ajudes previstes en la present orde, serà de tres mesos comptats des de la data en què es facen públics, mitjançant una Resolució de la consellera de Benestar Social, els crèdits que financen estes ajudes, així com la seua quantia.
  
3. L'òrgan competent per a la resolució de l'expedient, a la vista de la documentació que hi ha en cada un d'estos i de les obligacions que s'adquirixen per la concessió de l'ajuda podrà demanar els informes dels organismes i les entitats que consideren convenient i efectuar les comprovacions que consideren sobre l'exactitud de tot això.
  
4. No obstant, si es desestimaren totalment o parcialment sol·licituds per falta de consignació pressupostària, i amb posterioritat a la finalització del termini de resolució s'incrementaren els crèdits destinats a finançar estes ajudes, estes sol·licituds exclusivament podran valorar-se, resoldre's i notificar-se en el termini de 3 mesos comptat a partir de la data de publicació en el Diari Oficial de la Generalitat Valenciana de la Resolució del conseller de Benestar Social que done publicitat a este increment.
  
5. L'import de la subvenció no podrà, en cap cas, ser de tal quantia que, aïlladament o en concurrència amb altres ajudes de qualsevol procedència, supere el cost real de l'obra per a la que es concedix l'ajuda.
  
6. Tota alteració de les condicions tingudes en compte per a la concessió de la subvenció, i, en tot cas, l'obtenció concurrent d'altres ajudes, podrà donar lloc a la modificació de la resolució de concessió, o el desistiment sense efectes d'esta.
  
7. La concessió de les ajudes adoptarà la forma de resolució de concessió de subvenció, i si és el cas, de conveni de col·laboració.
  
En el cas que les ajudes concedides tinguen caràcter plurianual, l'eficàcia de la seua concessió quedarà condicionada a l'existència de crèdit adequat i suficient en els Pressupostos de la Generalitat Valenciana corresponents a l'exercici per al qual es concedixen.
  
Si les mencionades ajudes es van instrumentar per mitjà de conveni que supose la terminació convencional del procediment, caldrà ajustar-se al que disposa l'article 54 bis del Text Refós de la Llei d'Hisenda Pública de la Generalitat Valenciana.
  
Article 12. Recursos
  
1. La resolució que es dicte a l'empara de la present convocatòria esgota la via administrativa i contra ella podrà interposar-se recurs potestatiu de reposició en el termini d'un mes a comptar de l'endemà de la notificació.
  
2. Davant la desestimació per silenci administratiu podrà interposar-se davant l'acte presumpte idèntic recurs en el termini de tres mesos a comptar que haguera finalitzat el termini per a dictar i notificar la resolució expressa que s'indica en l'article 11.2 de la present orde.
  
3. Tot això sense perjuí que en ambdós supòsits, l'interessat puga interposar, directament, recurs contenciós administratiu en la forma, terminis i condicions fixats en l'article 46, de la Llei 29/1998, de 13 de juliol, reguladora de la dita jurisdicció, o qualsevol altre recurs que considera oportú.
  
4. En el cas que l'entitat sol·licitant fora una entitat local caldrà ajustar-se al que disposa l'article 44.1, de la Llei 29/1998, de 13 de juliol, reguladora de la Jurisdicció Contenciosa Administrativa.
  
Títol III
  
Del pagament i justificació de les subvencions
  
Article 13. Bestretes
  
En la resolució o, si és el cas, en el Conveni per mitjà del qual s'atorgue la subvenció per a reforma o construcció es podrà anticipar un 15% de l'import total anual de l'ajuda, que es farà efectiva una vegada presentat per l'entitat beneficiària la documentació següent:
  
1) Garantia suficient sempre que resulte exigible,
  
2) Certificat en què conste que s'assumix l'aportació econòmica per la diferència entre el cost total de la inversió i l'import de l'ajuda,
  
3) El contracte d'obres mencionat en l'article 4, apartat 12.4 d'esta orde.
  
L'import anticipat es descomptarà proporcionalment, en la forma que es determine en la resolució de concessió o conveni, dels successius pagaments contra certificació.
  
La garantia sobre la quantitat anticipada, quan resulte exigible, podrà formalitzar-se per mitjà de l'aportació d'un aval bancari o, si no n'hi ha, d'una garantia real immobiliària suficient o pòlissa d'assegurances, tots ells per l'import de la quantitat anticipada. Estes garanties es depositaran, segons els casos, d'acord amb el que establix el Text Refós de la Llei de Contractes de les Administracions Públiques i normes concordants, i en particular amb el que disposa l'Orde de 14 de febrer de 1986 de la Conselleria d'Economia i Hisenda sobre constitució i devolució de fiances, modificada per l'Orde de 16 de desembre de 1996 (DOGV núm. 2922 de 4 de febrer de 1997).
  
L'aval bancari mencionat haurà de ser solidari i amb renúncia expressa al benefici d'excussió.
  
Article 14. Ajudes per a equipament
  
1. Els pagaments s'efectuaran contra presentació de factures reglamentàries segons la normativa vigent, junt amb les seues còpies. Estes còpies seran acarades en el registre d'entrada en què es presente l'escrit tot sol·licitant el pagament i es tornarà la factura original al beneficiari. Les corporacions locals podran substituir l'esmentada documentació per certificat expedit per l'interventor local en què consten les quantitats aplicades a fi de la subvenció, amb detall exprés dels diferents conceptes subvencionats, unitats i imports parcials. Estes quantitats han de trobar-se, almenys, en situació d'«obligacions reconegudes» i així haurà de fer-se constar en el certificat. En tot cas la quantia que cal justificar es realitzarà sobre la subvenció concedida.
  
2. En el cas de concessió d'ajudes per a equipament de centres en fase de construcció, l'entitat haurà de presentar, així mateix, un certificat en què conste que les obres han finalitzat abans del dia 1 de juliol de 2006.
  
3. S'establix com a termini màxim de justificació d'estes ajudes el 15 de novembre de 2006.
  
Article 15. Ajudes per a obres de reforma i construcció
  
1. El pagament i la justificació d'estes ajudes es realitzaran d'acord amb allò que s'ha estipulat en l'article 47 bis 1.d) del Text Refós de la Llei d'Hisenda Pública de la Generalitat Valenciana.
  
2. La Conselleria de Benestar Social només abonarà l'import que corresponga al percentatge de cofinançament recollit en la resolució de concessió sobre les obres efectivament realitzades, de manera que si augmentara l'import global de l'obra, no s'incrementarà el percentatge que corresponga abonar a la Conselleria, i si al contrari, aquell disminuïra, disminuirà en la mateixa proporció l'aportació de la Conselleria.
  
3. Els pagaments s'efectuaran contra certificacions d'obres expedides per un tècnic competent, d'acord amb les condicions de finançament establit i de conformitat amb el projecte presentat. Les dites certificacions es presentaran, conforme al model oficial que figura en l'annex II, acompanyades de les corresponents factures i hauran d'estar aprovades per l'òrgan competent per a la contractació de les obres subvencionades.
  
4. En tot cas, presentades les certificacions, la Conselleria abonarà exclusivament el percentatge de finançament establit en la resolució de concessió.
  
5. El pagament d'estes ajudes exigix el compliment de les obligacions assenyalades en l'article quatre i específicament les contingudes al punt 12: certificat del compromís d'assumir el cost i contracte d'obres. No es procedirà al pagament de l'ajuda si estos documents no s'han presentat en temps i forma, podent ser causa de desistiment sense efecte de l'ajuda concedida.
  
6. El termini de justificació de les ajudes finalitzarà el 15 de novembre de cada exercici econòmic per al qual es va concedir l'ajuda.
  
L'incompliment d'este requisit podrà donar lloc al desistiment sense efectes o a la minoració de l'ajuda corresponent a l'exercici en què este es produïsca, amb exigència, si és el cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció.
  
Igualment, si la subvenció superara el cost real de l'obra, o si com a conseqüència de la disminució del cost global de l'obra projectada, s'haguera abonat un import superior al percentatge de participació de l'administració, també procedirà el reintegrament de l'excés obtingut.
  
Article 16. Desistiment sense efecte, minoració i reintegrament.
  
1. Es podrà deixar sense efecte la subvenció concedida o minorar la seua quantia, amb reintegrament de les quantitats percebudes i l'exigència dels interessos de demora des del moment del pagament de la subvenció en els supòsits de l'article 37 de la Llei 38/2003, de 17 de novembre, General de Subvencions.
  
Així mateix, es podrà deixar sense efecte la subvenció concedida, amb reintegrament de les quantitats percebudes i l'exigència dels interessos de demora des del moment del pagament de la subvenció, a aquells centres que transcorreguts els terminis anteriorment establits per a l'obtenció de la seua autorització, no disposen d'esta, per causa imputable a ells, o quan una vegada concedida la subvenció per a la nova construcció s'haguera posat en funcionament sense obtindre l'autorització prèvia.
  
2. La quantitat concedida en concepte de reforma i construcció estarà reduïda, proporcionalment, d'acord amb la baixa en l'adjudicació de l'obra.
  
3. El procediment de reintegrament de subvencions s'iniciarà d'ofici per acord de l'òrgan competent, bé per pròpia iniciativa, bé com a conseqüència d'orde superior, a petició raonada d'altres òrgans o per denúncia. També s'iniciarà a conseqüència de l'informe de control financer emés per la Intervenció General de l'administració autonòmica.
  
En la tramitació del procediment es garantirà, en tot cas, el dret de l'interessat a l'audiència.
  
4. El termini màxim per a resoldre i notificar la resolució del procediment de reintegrament serà de 12 mesos des de la data de l'acord d'iniciació.
  
5. Les quantitats que han de reintegrar tindran la consideració d'ingrés de dret públic als efectes del procediment aplicable a la seua cobrança.
  
Article 17. Límit dels crèdits de finançament
  
Els crèdits que es consignen tindran caràcter màxim, i no podran concedir-se subvencions una vegada esgotats tals crèdits, circumstància que s'haurà de publicar en el Diari Oficial de la Generalitat Valenciana. Si com a conseqüència de transferències de fons s'incrementen tals crèdits, es farà constar tal increment en la corresponent publicació en el Diari Oficial de la Generalitat Valenciana
  
DISPOSICIONS ADDICIONALS
  
Primera
  
L'eficàcia de la present convocatòria queda condicionada a l'existència, en els pressupostos per a l'exercici 2006, línia T0310000, i successius anys per als quals es concedisquen, de crèdit adequat i suficient per a atendre les ajudes previstes en esta, a este efecte per la Conselleria de Benestar Social es publicarà Resolució on s'indicaran tant les línies pressupostàries com el crèdit global màxim que servisca de suport a les ajudes descrites en esta convocatòria.
  
Segona
  
En tot allò no regulat en esta orde, caldrà ajustar-se al que disposa la Llei 38/2003, de 17 de novembre, General de Subvencions i en el Text Refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991.
  
Tercera
  
Les ajudes a les corporacions locals amb més de 20.000 habitants tenen caràcter subsidiari, donades les competències que la Llei 7/1985, de Bases de Règim Local els atribuïx en matèria de servicis socials, segons el que establix el seu art. 26. En les restants, es tindrà en compte la col·laboració prestada per les respectives diputacions provincials, d'acord amb el que preveu l'article 6.3 de la Llei 5/1997 de 25 de juny de la Generalitat Valenciana, per la qual es regula el Sistema de Servicis Socials en l'àmbit de la Comunitat Valenciana i l'article 36 de la Llei 7/1985, de 2 d'abril, reguladora de les Bases del Règim Local.
  
DISPOSICIONS finals
  
Primera
  
S'autoritza la sotssecretària i el director general de Servicis Socials a dictar totes les instruccions que siguen necessàries en desplegament de la present orde.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana. No obstant, no es dictarà cap resolució sobre les sol·licituds d'ajuda, a l'empara d'esta, mentre no s'haja aprovat la Llei de Pressupostos de la Generalitat Valenciana per a l'exercici 2006 i existisca crèdit adequat i suficient en tal exercici.
  
Tercera
  
Contra les bases de la present convocatòria, s'hi podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjuí de la possibilitat d'interposar qualsevol altre recurs que hi consideren oportú.
  
València, 5 de desembre de 2005
  
La consellera de Benestar Social,